На основу члана 10. став 1. Правилника о условима и мерилима, поступку и начину рада Комисије за избор корисника за доделу средстава намењених за економско оснаживање породичних домаћинстава избеглица које имају пребивалиште-боравиште на територији ГО Младеновац, број III-08-561-1-01/2017. од 31.5.2017.године, Комисија објављује

**ЈАВНИ ПОЗИВ**

ЗА ИЗБОР КОРИСНИКА ЗА ДОДЕЛУ СРЕДСТАВА, НАМЕЊЕНИХ ЕКОНОМСКОМ ОСНАЖИВАЊУ, КРОЗ ДОХОДОВНЕ АКТИВНОСТИ ПОРОДИЧНИХ ДОМАЋИНСТАВА ИЗБЕГЛИЦА, КОЈЕ БОРАВЕ НА ТЕРТОРИЈИ ГО МЛАДЕНОВАЦ **5** (**пет**) ГРАНТОВА.

**Помоћ се даје као једнократна и бесповратна, у роби и материјалу, појединачне вредности до 200.000 динара.**

Помоћ могу да остваре породице избеглица и које имају пријаву боравишта/пребивалишта на територији ГО Младеновац, и уколико подносилац захтева и чланови његовог породичног домаћинства испуњавају следеће услове:

1. УСЛОВИ ЗА ИЗБОР КОРИСНИКА

Подносилац пријаве на јавни позив за доделу Помоћи (у даљем тексту: Подносилац пријаве) и чланови његовог породичног домаћинства треба да испуне следеће услове:

1. избеглички статус и то:

-да имају избеглички статус и поднет захтев за пријем у држављанство Републике Србије или

-да им је престао статус избеглице јер су стекли држављанство Републике Србије

(**НАПОМЕНА**: наведени услов је обавезан за Подносиоца пријаве и чланове његовог породичног домаћинства који су у статусу избеглице или су били у статусу избеглице);

1. да имају имају боравиште/пребивалиште на територији Општине Младеновац;
2. да нису укључени у неки други програм/пројекат стамбеног збрињавања или економског оснаживања кроз доходовне активности, у текућој години;
3. да нису корисници помоћи у пројектима економског оснаживања више од три пута (укључујући и овај јавни позив);
4. уколико су били корисници помоћи у економском оснаживању да су исти наменски користили;
5. да имају радно способне чланове домаћинства и потребно знање и вештину за покретање, развој и унапређење доходовне активности на коју се односи Помоћ;
6. да је активност за коју је помоћ тражена од значаја за егзистенцију породице;
7. да има предуслове за обављање делатности за коју тражи Помоћ:
   * За пољоприведну делатност и сточарство да је власник или закупац земљишта и/или помоћних објеката;
   * За занатску или услужну делатност да је власник или закупац простора у коме ће обављати делатност и
   * За друге делатности у складу са делатношћу наведеној у пријави.
8. МЕРИЛА ЗА ИЗБОР КОРИСНИКА

Ред првенства за избор Корисника утврђује се на основу броја бодова које Корисник као Подносилац пријаве оствари, а према следећим мерилима:

1. Да активност за коју је помоћ тражена доприноси економском

оснаживању породичног домаћинства – 10 бодова

1. Да је Корисник прошао обуку за израду пословних планова

или обуку Националне службе за запошљавање - 10 бодова

1. Да има претходно искуство у обављању активности - 10 бодова
2. Да поседује знање и вештине за обављање активности - 10 бодова
3. Да има регистровану делатност или покреће активност - Помоћ користи први пут

- 20 бодова

- Да је корисник Помоћи – други пут - 15 бодова

- Да је корисник Помоћи – трећи пут - 10 бодова

7) Једнородитељско домаћинство/породица са дететом/децом до 18 година и /или студентом до 26 година - 10 бодова

8) Жена носилац домаћинства - 10 бодова

**Подносилац пријаве за себе и чланове породичног домаћинства доставља следеће доказе:**

1. Попуњен и потписан образац пријаве;
2. Фотокопију избегличке легитимације (обе стране)/ Решења о признавању, укидању или престанку избегличког статуса

(НАПОМЕНА: обавезно за Подносиоца пријаве, као и за остале чланове породичног домаћинства уколико су били или су и даље у статусу избеглице);

1. Фотокопију личне карте за све чланове породичног домаћинства са 16 и више година (очитане, уколико је у питању нова лична карта са чипом);
2. Уверење о држављанству или фотокопију решења о пријему у држављанство Републике Србије или копију поднетог захтева за пријем у држављанство - за све чланове породичног домаћинства (не односи се на лица са личном картом);
3. Изјаву оверену у органу управе или суду да Подносилац пријаве и чланови његовог породичног домаћинства нису укључени у неки други програм/пројекат стамбеног збрињавања или економског оснаживања кроз доходовне активности, у текућој години;
4. Доказ о приходима:

* Потврда о незапослености из Националне службе за запошљавање за незапослене чланове породичног домаћинства регистроване у Националној служби за запошљавање; у случају да се ради о незапосленом члану породичног домаћинства који није регистрован код Националне службе за запошљавање, изјава оверена код надлежног органа којом се потврђује да је Подносилац пријаве незапослен и да нема приходе;
* Уверење о исплаћеној накнади из Националне службе за запошљавање;
* Потврда послодавца о висини примања у месецу који претходи месецу подношења пријаве на јавни позив – за запослене чланове породичног домаћинства или изјава оверена код надлежног органа да Подносилац пријаве, односно члан његовог породичног домаћинства остварује одређене повремене приходе;
* Чек од пензије за месец који претходи месецу подношења пријаве на јавни позив или уколико лице не остварује приход по основу пензије - потврда надлежне службе или изјава оверена код надлежног органа да лице не остварује примања по основу пензије у Републици Србији и/или другој држави;

1. За чланове породичног домаћинства узраста 15 до 26 година - доказ о школовању, уколико ови чланови породичног домаћинства нису на школовању - доказе наведене у тачки 5) овог става (докази о приходима);
2. Доказ за породично домаћинство са дететом са инвалидитетом или сметњама у развоју - Решење Комисије за категоризацију деце или мишљење интер-ресорне комисијеза децу са телесним инвалидитетом или сметњама у развоју;
3. Доказ о смањењу или губитку радне способности или телесном оштећењу - Решење о смањењу или губитку радне способности или телесном оштећењу за члана породице са инвалидитетом;

9. За једнородитељску породицу прилаже се:

* потврда о смрти брачног друга;
* решење надлежног суда о проглашењу несталог лица за умрло;
* извод из матичне књиге рођених за децу без утврђеног очинства;
* пресуда о разводу брака или доказ о поверавању малолетног детета или деце (уколико у пресуди о разводу брака није одлучено о поверавању детета, или уколико се ради о ванбрачним партнерима чија је заједница престала да траје), а уз оба доказа потребно је приложити изјаву Подносиоца пријаве оверену код надлежног органа да се Подносилац пријаве непосредно брине о детету и да самостално обезбеђује средства за издржавање, да други родитељ не учествује или недовољно учествује у тим трошковима, а да, у међувремену, Подносилац пријаве није засновао брачну или ванбрачну заједницу;

10. Потврда претходног послодавца, фотокопија радне књижице или изјава оверена код надлежног органа овере да лице има потребно знање и вештину за покретање, развој и унапређење доходовне активности на коју се односи Помоћ;

11. Потврда да је Корисник прошао обуку за израду пословних планова или обуку Националне службе за запошљавање;

12. Доказ да има регистровану делатност;

13. Доказ да покреће активност:

(1) да је регистровао и покреће нову активност,

(2 )изјава да покреће активност (ако није регистровао нову активност коју покреће).

Докази се подносе у фотокопијама, а оригинална документа се проверавају од стране Комисије у колико се за то укаже потреба.

Захтеви који су неблаговремени, се неће разматрати.

Комисија доноси одлуку о додељивању помоћи, на основу броја остварених бодова.

Захтев за доделу помоћи са целокупном документацијом може се поднети од 01.6.2017.године до 30.6.2017.године на писарници Градске општине Младеновац.

За ближе информације, можете се обратити канцеларији Повереништва за избеглице и миграције, телефон 011/8241-653.

Број III-08-561-1-02/2017. од 31.5.2017.године.

ЗАМЕНИК

ПРЕДСЕДНИКА КОМИСИЈЕ

Јовица Костић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_